als_Latn dik_Latn sag_Latn
Bashkia e Tiranës këtë vit ka zgjedhur një mënyrë të veçantë për festën e të dashuruarve.
Ajo ka vendosur në parkun Rinia një instalacion ku të dashuruarit mund të vendosin në mënyrë simbolike nga një dryn, për të lënë një kujtim të bukur në ditën e Shën Valentinit dhe për të bërë të pandarë dashurinë e tyre.
Kryebashkiaku Veliaj ka postuar në Facebook foton e instalacionit të një stoli prej zemre dhe ka ftuar të dashuruarit të dërgojnë fotot më të mira.
“Sa ditë e bukur! Gjeje ku është, lër një dryn simbolik te stoli prej zemre dhe na ço foton më të mirë me të dashurin e zemrës #TiranaLoves “, shkruan Veliaj.
Përveç kësaj bashkia ka menduar të organizojë “Tirana Loves...”, ku mbi 30 artistë, muzikantë e DJ të ardhur nga e gjithë Europa do të ndiqen nga të rinjtë në 14 baret më të njohura të Tiranës.
als_Latn als_Latn als_Latn als_Latn als_Latn